ປະທານາທິບໍດີຢູແກຼນໃຫ້ຄຳໝັ້ນສັນຍາຈະຢຸດຍິງພຽງລຳພັງຝ່າຍດຽວ
19 ມິຖຸນາ 2014 - 13:29:36
ທ່ານປະທານາທິບໍດີ Petro Poroshenko ເປັນປະທານກອງປະຊຸມສະພາປ້ອງກັນຄວາມສະຫງົບ ຢູແກຼນ
(ພາບ: AFP
)
(vovworld) – ຢູແກຼນ ຈະຢຸດຕິການເຄື່ອນໄຫວການທະຫານຢູ່ພາກຕາເວັນອອກ ຂອງປະເທດນີ້ ພຽງລຳພັງຝ່າຍດຽວ ເພື່ອສ້າງກາລະໂອກາດໃຫ້ບັນດາກຳລັງປະກອບ ອາວຸດຜິດກົດໝາຍປະລະອາວຸດ ແລະ ຖອນອອກຈາກປະເທດ. ນີ້ແມ່ນຖະແຫຼງ ການຂອງທ່ານປະທານາທິບໍດີ Petro Poroshenko ຕໍ່ໜ້າວົງການນັກຂ່າວ ຢູແກຼນ ໃນວັນທີ 18/6.
ທ່ານ Poroshenko ໃຫ້ຮູ້ວ່າ: ທ່ານຈະອອກຄຳສັ່ງຢຸດຍິງໃນໄລຍະສັ້ນ, ໃນໄລຍະນັ້ນທຸກໆກຳລັງປະກອບອາວຸດຢ່າງຜິດກົດໝາຍຕ້ອງປະລະອາວຸດ ແລະ ສ້າງຄວາມເປັນລະບຽບຮຽບຮ້ອຍໃນພາກພື້ນ. ທ່ານກໍ່ໃຫ້ຄຳໝັ້ນສັນຍາອະໄພຍະໂທດໃຫ້ບຸກຄົນປະລະອາວຸດ ແລະ ບຸກຄົນບໍ່ມີການກະທຳຜິດທີ່ຮ້າຍແຮງ, ພ້ອມທັງຈະມີນະໂຍບາຍມະນຸດສະທຳໃຫ້ມືປືນຊາວຕ່າງປະເທດທັງໝົດທີ່ຢາກຖອນອອກຈາກ ຢູແກຼນ.
ກ່ອນໜ້ານັ້ນ, ວັນທີ 17/6, ທ່ານ Poroshenko ໄດ້ໂອ້ລົມທາງໂທລະສັບກັບປະທານາທິບໍດີ ລັດເຊຍ Vladimir Putin ເພື່ອປຶກສາຫາລືບັນດາມາດຕະການບຸລິມະສິດມຸ່ງໄປເຖິງການຢຸດຍິງຢ່າງສົມບູນ ກໍ່ຄືບັນດາມາດຕະການຄວບຄຸມການປະຕິບັດຄຳສັ່ງຢຸດຍິງ.